open-index/open-wikipedia-markdown huggingface dataset:
מצוקה

**מצוקה** היא מונח מתחום הפסיכולוגיה אשר מתאר מצב בו יצורים חיים נתונים במחסור, בסבל הגורם לדחק - מצב לחץ. בני אדם נתונים למצוקה במצבי חיים שונים. למשל, במצבים מסכני חיים כמו מלחמה, אלימות, רעב, תחושת איבוד במרחב. המצוקה כוללת הן מצוקה חומרית והן מצוקה חברתית, והיא יכולה להתקיים בתחומי חיים רבים. קיימת הבחנה בין סוגים שונים של מצוקה, שנקבעה לפי מספר מדדים מקובלים: עומק המצוקה, תפיסת המצוקה ומורכבות המצוקה. מצוקה יכולה להתבטא בתופעות שונות, כגון אינטראקציה חברתית לא הולמת (למשל, תוקפנות, פסיביות או נסיגה). מצוקה היא היפוכה של "יוסטרס", מתח חיובי שמניע אנשים.

## עומק המצוקה
ניתן לסווג מצוקה על רצף של חומרת או עומק המצוקה. להלן הרצף:
* **מצוקה מוחלטת** – מצב של חוסר קיומי ממשי והיעדר מינימום לקיום.
* **מצוקה נורמטיבית** – מצב של חוסר ביחס לנורמה הקיימת.
* **מצוקה יחסית** – מצב של חוסר משאבים ביחס לרוב החברה (מוגדר בהתאם למצב של קבוצות אחרות בחברה).

## תפיסת המצוקה
סיווג המצוקה לפי תפיסתה מתחלק לשני סוגים:
* **מצוקה אובייקטיבית** – מוגדרת ומאופיינת על ידי אנשי מקצוע ומומחים, או נקבעת בידי החברה והיא ניתנת לאפיון ומדידה.
* **מצוקה סובייקטיבית** – מצוקה שבני אדם מבטאים או מרגישים אותה. מבוססת על רגשות, תחושות ודעות של בני האדם או של קבוצות.

## מורכבות המצוקה
קיימות שתי התייחסויות למורכבות המצוקה:
* **מצוקה חד־ממדית** - חוסר סיפוק של צרכים בתחום או ממד אחד. למשל מצב של מצוקה חינוכית או בריאותית אצל ילדים, שאינה מלווה במצוקה כלכלית או רגשית.
* **מצוקה רב ממדית** – מצוקה הקושרת ביחד מצוקה חומרית וחברתית (יכולה לכלול את תחומי החינוך, הבריאות, השיכון ועוד).

## מצוקה אצל ילדים
בשונה ממבוגרים, ילדים בגיל הרך מתקשים לבטא את מצוקותיהם באופן מילולי. לא תמיד הם יודעים לפענח סיטואציות, וחסר להם ניסיון חיים שמאפשר קבלת החלטות ונקיטת פעולות העוזרות להיחלץ ממצוקה. כאשר המבוגרים נמצאים במצוקה, היא לעיתים אינה מאפשרת להם להיות זמינים לצורכי הילדים כדי להרגיעם ולטפל בהם. ישנה חשיבות רבה לאיתור ילדים המסמנים על מצוקה או על קושי במצבי לחץ, על מנת לעזור ולתכנן התערבויות שיבטיחו טיפול וחזרה לאיזון. בכל מצב שבו ילד מסוים נראה במצוקה והתנהגותו נראית בלתי שגרתית, חשוב שהצוות החינוכי יתערב, ינסה לפענח או לאתר את מקורות מצוקתו, ולחפש דרכים לעזור לו.

#### איך נראים סימני המצוקה?
* מצבי רוח משתנים
* בכי חוזר ונשנה
* התפרצויות זעם או הסתגרות
* הפרעות סביב שינה ואכילה
* אמירות שמבטאות חוסר תקווה
* והכי חשוב: התנהגות שאינה שגרתית לאורך זמן ובתדירות גבוהה

חוקרים בתחומי מצוקה ומצבי לחץ מדגישים את הצורך בהתערבות טיפולית לשם הקטנת נזקים צפויים מן המצוקה. ההתערבות צריכה להיעשות תוך התאמה לגיל הילד, להבנתו וצרכיו המשתנים. בגיל הרך, ההתערבות צריכה לכלול את המבוגרים המשמעותיים בסביבת הילד.

## ראו גם
מצוקה נפשית

## קישורים חיצוניים

* 
* מהי מצוקה? מהו סיכון? דרור בתי חינוך
* סימנים של מצוקה - מדריך מעשי, סהר, סיוע והקשבה ברשת
* איך נזהה סימנים למצוקה נפשית? אנוש
* מוקדי סיוע לעזרה ראשונה נפשית, משרד הבריאות

## הערות שוליים

קטגוריה:רגשות
תרזה, נסיכת נסאו-ויילבורג

**תרזה, נסיכת נסאו-ויילבורג** (בגרמנית: **Therese von Nassau-Weilburg**; 17 באפריל 1815 - 8 בדצמבר 1871), הייתה סבתו של ניקולאי ניקולאייביץ', הנסיך הגדול של רוסיה, והיא אם קדמונית של ניקולאי רומנוביץ' רומנוב, אחד מהטוענים לראשות שושלת המלוכה של בית רומנוב ולכתר הצאר הרוסי.

## ביוגרפיה
תרזה נולדה בביטריך ב-17 באפריל 1815, לוילהלם, דוכס נסאו ולואיזה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ. בשנת 1839 מת אביה וילהלם, דוכס נסאו, ואחיה אדולף, דוכס נסאו עלה לשלטון במקומו. בשנת 1848 פרץ ברחבי הדוכסות מרד כחלק ממהפכות אביב העמים, ואחיה ואמה דיכאו אותו.

ב-23 באפריל 1837 התחתנה תרזה עם פטר, דוכס אולדנבורג, ממנו נולדו לה 8 ילדים. ב-8 בדצמבר 1871 מתה תרזה בפראג, והיא בת 56 שנים.

## משפחתה
ב-23 באפריל 1837 התחתנה תרזה עם פטר, דוכס אולדנבורג, ממנו נולדו לה 8 ילדים:
* אלכסנדרה פטרובנה, דוכסית אולדנבורג (1838–1900), התחתנה עם ניקולאי ניקולאייביץ', הנסיך הגדול של רוסיה
* ניקולאס פטרוביץ', דוכס אולדנבורג (1840–1886), התחתן עם מריה בולאצל
* ססיליה פטרובנה, דוכסית אולדנבורג (1842–1843)
* אלכסנדר פטרוביץ', דוכס אולדנבורג (1844–1932), התחתן עם אוגניה מקסימיליאנובנה, נסיכת לוכטנברג
* קתרינה פטרובנה, דוכסית אולדנבורג (1846–1866)
* גאורג פטרוביץ', דוכס אולדנבורג (1848–1871)
* קונסטנטין פטרוביץ', דוכס אולדנבורג (1850–1906), התחתן עם אגריפינה יאפרידזה, רוזנת פון צרנקאו
* תרזה פטרובנה, דוכסית אולדנבורג (1852–1883), התחתנה עם גאורג מקסימיליאנוביץ', דוכס לויכטנברג השישי

## אילן יוחסין

## קישורים חיצוניים

* 

קטגוריה:נסיכות גרמניות
קטגוריה:ילידות 1815
קטגוריה:נפטרות ב-1871
רודנברג

**רודנברג** (בגרמנית: **Rodenberg**) היא עיירה במחוז שאומבורג שבמדינת סקסוניה התחתונה שבגרמניה. העיירה שוכנת על שוליהן הצפון-מערביים של גבעות דייסטר, כ-10 ק"מ ממזרח לבירת המחוז שטאדטהאגן ו-27 ק"מ ממערב להנובר. העיירה היא גם מקום מושבו של איגוד העיריות האזורי (Samtgemeinde Rodenberg).

## גאוגרפיה
רודנברג שוכנת בין רכסי הגבעות דייסטר, זונטל וביקבורג. מימיהם של ביצת רודנברג ונחלי השטיינאו זורמים דרך העיירה. גבעת "רודנברג העתיקה", שנתנה לעיירה את שמה, שעליה מתנוססת טחנת הרוח המהווה ציון דרך מקומי, מתנשאת ממערב לעיירה. מאז 1974 כוללת העיירה את קהילת אלגסדורף שהייתה בעבר יישוב עצמאי. הכפר השכן, גרוב, כולל הכנסייה שבו, סופח ב-1834 לרודנברג.

## היסטוריה
האזור בו שוכנת רודנברג היה מיושב כבר בתקופות פריהיסטוריות, בין היתר על ידי קלטים וסקסונים. עדות לכך ניתן לקבל מתילי הקבורה שבסביבה. השם רודנברג מתייחס לגבעה השוכנת ממערב לעיירה והשם אינו מתייחס לקרחת יער כלשהי, אלא לצבע האדום של הגבעה.

על פי התיעוד המוקדם ביותר של העיירה, קודמיהם של רוזני שאומבורג בנו במקום טירה או מגדל עוז ב-930, אך לא ידוע הרבה על כך.

ההשערה היא שהטירה הממוגנת הוקמה על הוקמה על ידי אדולף הרביעי, רוזן שאומבורג בין השנים 1228–1240 ושהטירה הקודמת שנבנתה ב-930 הייתה ממוקמת על גבעת "רודנברג העתיקה" שממערב לעיירה.

איות שמה הנוכחי של רודנברג הופיע לראשונה במקור משנת 1632. בין השנים 1317–1586 הופיע מגוון רחב של גרסאות איות לשם העיירה.

העיירה הוכרה רשמית כיישוב ב-1250 ובשנת 1615 היא הוכרה כעיירה על ידי ארנסט, רוזן שאומבורג. שושלת רוזנים זו נכחדה ב-1640 עם מותו של אוטו החמישי, רוזן שאומבורג וב-1647 סופחה לרוזנות הסן-קאסל, מהלך שאושר רשמית במסגרת שלום וסטפאליה שנחתם ב-1648.

מרחצאות ספא ידועים הוקמו בעיירה ב-1718 ועד 1787 הם זכו לפופולריות, כאשר הלנדגראף וילהלם התשיעי בנה מרחצאות במעיינות הגופרית שבעיירה הסמוכה, באד ננדורף.

ב-1859 עלתה רוב העיירה באש. בשנים שלאחר מכן מוחזרו אבני הביצורים ושימשו לבניית מבנים חדשים ברונדברג ובבאד נונדורף.

ב-1866, כאשר הסן סופחה לפרוסיה, היה מחוז רינטלן, כפי שנקרא בין השנים 1866–1904 לחלק מהמחוז הפרוסי של הסן-נסאו וכפי שהוא נותר עד שהוא התמזג עם פרובינציית הנובר בעקבות הרפורמות בממשל המקומי של 1932.

חלק זה של מחוז שאומבורג שייך למחוז הכנסייה הלותרנית אוונגלית של הנובר.

## קישורים חיצוניים

* 

## הערות שוליים

קטגוריה:סקסוניה התחתונה: ערים
רמת רובינסון

**רמת רובינסון** (באנגלית: **Robinson Heights**) היא רמה מכוסה קרח, שגובהה 2,170 מטרים מעל פני הים. צורת הרמה אליפטית, ואורכה 28 קילומטרים. הרמה מתנשאת דרומית למעבר אנארי, ומהווה את הקצה הצפון מערבי של הרי האדמירליות שבאנטארקטיקה.

## היסטוריה
הרמה מופתה על ידי הסקר הגאולוגי של ארצות הברית באמצעות סקרים ותצלומי אוויר שבוצעו על ידי צי ארצות הברית בין השנים 1960–1963.

שמה של הרמה ניתן לה על ידי הוועדה המייעצת לשמות אנטארקטיים, והיא נקראת על שם אדווין ס. רובינסון (Edwin S. Robinson) שהיה גאופיזיקאי של תוכנית המחקר האנטארקטית האמריקאית, בתחנת מצר מקמרדו בשנת 1960.

## קישורים חיצוניים
* רמת רובינסון באתר הסקר הגאולוגי של ארצות הברית
* רמת רובינסון באתר הגאזט האנטארקטי של ממשלת אוסטרליה
* רמת רובינסון באתר גאזט SCAR של ממשלת אוסטרליה
* רמת רובינסון באתר הגאזט האנטארקטי של ממשלת ניו זילנד

## הערות שוליים

קטגוריה:ערכים עם קואורדינטות
רובינסון
רובינסון
מקרוגריפוזאורוס

**מקרוגריפוזאורוס** (שם מדעי: *Macrogryphosaurus*) הוא סוג של דינוזאור שהיה קרוב לאיגואנודון וחי בתקופת הטורון שבקרטיקון עליון. מאובנים של דינוזאור זה נמצאו בידי חברת ניוקוין  בחפירות פורטזולו שבמנדוסה, ריו נגרו ונאוקן, מערב ארגנטינה והוא תואר ב-2007. משמעות שמו היא: "לטאה גדולה אניגמתית". הסוג כלל מין אחד, *Macrogryphosaurus gondwanicus*.

יצור זה היה קרובו של האיגואנודון והוא התגלה ממספר שלדים וגולגולת גדולה. הוא היה שייך לקבוצה שונה מהאיגואנודון, אלסמריה והיה קרובו של הדינוזאור הארגנטינאי טלנקאוון (Talenkauen), אך היה גדול ממנו. אורכו הגיע לשישה מטרים והוא היה מהאורניתופודים הגדולים ביותר באמריקה הדרומית שלא ממשפחת ההדרוזאוריים. כמו קרוביו הוא הותאם לאכילת צמחים ונע על שתי רגליים.

הדינוזאור חי בארגנטינה של הקרטיקון, ניזון מצמחייה קרקעית והותקף בידי טורפים גדולים כמו הגיגאנוטוזאורוס.

## בתרבות
דינוזאור זה הופיע בסדרה נרדף בידי דינוזאורים שם מופיע פרט אחד שנטרף על ידי גיגאנוטוזאורוס.

## קישורים חיצוניים

קטגוריה:בעלי חיים שתוארו ב-2007
קטגוריה:אורניתופודה
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי פרננדו נובאס
קטגוריה:מאובני טקסונים שתוארו ב-2007
קרחון לילי

**קרחון לילי** (באנגלית: **Lillie Glacier**) הוא קרחון שנמצא בין הרי באוורס ממערב לבין הרי קונקורד והרי אנארי ממזרח, באנטארקטיקה.

אורכו של הקרחון 190 קילומטרים ורוחבו 19 קילומטים - הוא הקרחון הארוך בעולם. הקרחון זורם למפרץ אוב, ויוצר במפרץ את **לשון הקרח לילי**.

## היסטוריה
לשון הקרח הבולטת התגלתה על ידי משלחת טרה נובה (שחקרה את אנטארקטיקה בין השנים 1910–1913). לשון הקרח התגלתה כאשר האונייה *[[טרה נובה (ספינה)|טרה נובה]]* חקרה את האזור שממערב לכף נורת' בפברואר 1911. המשלחת קראה ללשון הקרח על שם דניס ג'י. לילי, הביולוג של המשלחת. לימים הקרחון כולו נקרא על שם לשון הקרח.

חציו התחתון של הקרחון מופה על ידי משלחת החקר האנטארקטית הלאומי האוסטרלית (התאלה דאן) בשנת 1962. יתר חלקי הקרחון מופו על ידי הסקר הגאולוגי של ארצות הברית, בהתבסס על סקרים ועל תצלומי אוויר שבוצעו על ידי צי ארצות הברית במהלך מבצע קפיצה גבוהה בין השנים 1960–1962.

אתר המורשת ההיסטורי של אנטארקטיקה - "בקתת לילי מרלן" שברכס אוורט בצפון ארץ ויקטוריה נקרא על שם קרחון לילי ועל שם השיר לילי מרלן.

## לקריאה נוספת
• Ute Christina Herzfeld, **[https://books.google.co.il/books?id=fIrcBQAAQBAJ&pg=PA166&lpg=PA166&dq=%22Lillie+Glacier%22+Antarctica&source=bl&ots=TT1CDb3O9j&sig=LovU2csiX266_3JCAWHTHMTEZyg&hl=en&sa=X&ved=0ahUKEwjYiv7SqavaAhWHLFAKHcKWAl0Q6AEISTAJ#v=onepage&q=%22Lillie%20Glacier%22%20Antarctica&f=false Atlas of Antarctica: Topographic Maps from Geostatistical Analysis of Satellite Radar Altimeter Data]**, P 166

• Charles Swithinbank, **[https://books.google.co.il/books?id=RkrWLg-d-xAC&pg=PA47&lpg=PA47&dq=%22Lillie+Glacier%22+Antarctica&source=bl&ots=2yb4jfNmhp&sig=HxDTAjFLtg258CgRYW1V5M6drTo&hl=en&sa=X&ved=0ahUKEwjYiv7SqavaAhWHLFAKHcKWAl0Q6AEIUzAM#v=onepage&q=%22Lillie%20Glacier%22%20Antarctica&f=false Antarctica, Issue 1386, Part 2]**, P 47

• R. L. Oliver, P. R. James, J. B. Jago, **[https://books.google.co.il/books?id=KE3wCs13g7IC&pg=PA111&lpg=PA111&dq=%22Lillie+Glacier%22+Antarctica&source=bl&ots=j4Z3OEr5Os&sig=CMJ3FRfT0_ueRR7kYMqbW9O2Um4&hl=en&sa=X&ved=0ahUKEwjYiv7SqavaAhWHLFAKHcKWAl0Q6AEIUTAL#v=onepage&q=%22Lillie%20Glacier%22%20Antarctica&f=false Antarctic Earth Science]**, P 110

• Yves Crevier, Gordon Rigby, Dirk Werle, Ken Jezek and Don Ball, **[http://www.polarcom.gc.ca/uploads/Antarctic%20Publications/CARN28.pdf A RADARSAT-2 Snapshot of Antarctica During the 2007–08 IPY]**, NEWSLETTER FOR THE Canadian Antarctic Research Network, Vol 28, May 2010, P 4 - 5

• Mary Patterson, **[https://ir.canterbury.ac.nz/bitstream/handle/10092/13868/Patterson_flights.pdf?sequence=1 AVIATION ACCIDENTS in ANTARCTICA]**, P 8

## קישורים חיצוניים
* תצלום לוויין של קרחון לילי ושל לשון הקרח לילי באתר הסקר הגאולוגי של ארצות הברית
### קרחון לילי
* קרחון לילי באתר הסקר הגאולוגי של ארצות הברית
* קרחון לילי באתר הגאזט האנטארקטי של ממשלת אוסטרליה
* תצלום לוויין של קרחון לילי
### לשון הקרח לילי
* לשון הקרח לילי באתר הסקר הגאולוגי של ארצות הברית
* לשון הקרח לילי באתר הגאזט האנטארקטי של ממשלת אוסטרליה
* תצלום לוויין של לשון הקרח לילי

## הערות שוליים

לילי
לילי
קטגוריה:ערכים עם קואורדינטות
קרלי חייקין

**קרלי האנה חייקין** (באנגלית: **Carly Hannah Chaikin**; נולדה ב-26 במרץ 1990) היא שחקנית אמריקאית-יהודייה, שהתפרסמה מתפקידה בתור דליה רויס בקומדיית המצבים של רשת ABC, "פרברי הגיהנום" (2011–2014), ולאחר מכן בשל הופעתה בתור דארלין אלדרסון בסדרת הדרמה והמותחן של רשת USA, "מר רובוט" (2015–2019).

## ביוגרפיה
חייקין נולדה בסנטה מוניקה, קליפורניה לאב קרדיולוג ולאם פסיכותרפיסטית. היא גדלה במשפחה יהודית ויש לה אחות גדולה. 

למדה בבית-הספר לבנות "ארצ'ר" במערב לוס אנג'לס. במהלך תקופה זו היא שיחקה במגוון ענפי ספורט, כולל כדורעף, סופטבול, כדורסל וכדורגל.

## קריירה
בשנת 2009 ביצעה חייקין את תפקידה של ורוניקה בסרט "*The Consultants*". 

בשנת 2010 שיחקה חייקין לצד מיילי סיירוס בעיבוד הקולנועי "השיר האחרון", שמבוסס על ספרו של ניקולס ספארקס, ויצא לאקרנים ב-31 במרץ 2010. היא שיחקה את התפקיד של בלייז, האנטגוניסטית של הסרט, מורדת צעירה שעושה צרות לרוני, בגילומה של סיירוס.

בשנת 2011 לוהקה לתפקיד 'דליה "אופרה" רויס' בסיטקום של רשת ABC "פרברי הגיהנום" לצדם של ג'רמי סיסטו ושריל היינס. דמותה של חייקין, דליה, היא הנער הפופולרית בבית הספר שגם הופעת ליריבתה של טסה, בגילומה של ג'יין לוי. על הופעתה בסדרה זכתה לשבחים רבים; היא הפכה במהרה לחביבת המעריצים וההופעה שלה הייתה לגולת הכותרת של התוכנית. חייקין התמודדה תחילה לתפקיד של טסה. היא כתבה סדרת מאמרים כדמותה, דליה, למגזין "Parade", והיא גם צילמה סרטון מוזיקה בשם "You Missed A Spot" בדמותה בתוכנית. בשנת 2013 הייתה מועמדת לפרס בחירת מבקרי הטלוויזיה לשחקנית המשנה הטובה ביותר בסדרה קומית אך הפסידה לקיילי קווקו על תפקידה בסדרה "המפץ הגדול", וקיבלה מועמדות לפרסי בחירת הנוער 2013 בקטגוריית הנבל האהוב של שנה, אך בקטגוריה זו זכתה ג'אנל פאריש על תפקידה בסדרה "שקרניות קטנות". שמה של חייקין הוזכר למועמדות פוטנציאלית לפרס אמי. הסדרה סיימה את השידורייה ב-14 במאי 2014 לאחר שלוש עונות.

בשנת 2015 החלה לככב בסדרת הטלוויזיה זוכת פרס גלובוס הזהב "מר רובוט", מותחן פסיכולוגי ברשת USA Network ובכיכובם של ראמי מאלק וכריסטיאן סלייטר. היא מגלמת את דמותה של ההאקרית דארלין, חלק מקבוצת F-society ואחותו של אליוט. הסדרה זכתה לשבחים נרחבים מצד המבקרים ועל תפקידה בסדרה אמרה חייקין כי הדמות והאופי הייחודי שלה באמת פונה אליה, אף על פי שעשתה אודישן גם לתפקיד דארלין וגם לתפקיד של אנג'לה. הסדרה עלתה לעונה רביעית ואחרונה באוקטובר 2019.

## חיים אישיים
חייקין היא גם ציירת חובבת, המתמקדת בצבע אקרילי ובצבע שמן בעיקר, עם קצת קולאז' של טכניקה מעורבת. למרות שלקחה שיעורי ציור בצעירותה, חייקין מציינת כי היא בעיקר אוטודידקטית.

יש לה 11 קעקועים, אחד מהם כולל מילות שיר מאת בוב דילן.

חייקין היא פעילה בולטת בארגון הצדקה "National Alliance on Mental Illness", המבצע מחקר ותמיכה לאנשים ובני משפחותיהם שנפגעו ממחלות נפש. היא שימשה כנציגת NAMI Walks הן ב-2016 והן ב-2017, וכן גייסה כסף עבור הארגון. בעבר היא השתתפה בתשדיר שירות עבור הארגון.

ב-3 בספטמבר 2018, הודיעה חייקין שהיא מאורסת לבן זוגה משכבר הימים, במאי הטלוויזיה ריאן באנל. השניים התחתנו בנובמבר 2021 ומתגוררים יחד בלוס אנג'לס. בפברואר 2023 הגיש באנל בקשה לגירושין מחייקין, תוך ציון הבדלים בלתי ניתנים לגישור לפרידה ביניהם.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה יהודיות אמריקאיות
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
היפסילופודוניים

ממוזער|השוואת גדלים לאדם
**היפסילופודוניים** (שם מדעי: Hypsilophodontidae) היא משפחת דינוזאורים צמחוניים שחיו בעידן המזוזואיקון מלפני 168.3-65 מיליון שנה.

יצורים אלה היו בעלי מבנה גוף קל ונעו בזריזות על 2 רגליים. הם חיו ביערות בקבוצות קטנות וניזונו מצמחייה בעזרת מקורם שהכיל שיניים טוחנות גדולות. יצורים אלה היו אבותיהם של האורניתופודים הגדולים יותר.

הם חיו מהיורה התיכון עד לקרטיקון העליון בסוף עידן הדינוזאורים.

## סוגים
*אגיליזאורוס (Agilisaurus)
* Alocodon
* Bugenasaura
* Daurosaurus
*דרינקר (Drinker)
*פולגורותריום (Fulgurotherium)?
*היפסילופודון (Hypsilophodon)
*ג'יהולוזאורוס (Jeholosaurus)
*לילינזאורה (Leaellynasaura)
* Notohypsilophodon
*אורודרומיאוס (Orodromeus)
* אוריקטודרומאוס (Oryctodromeus)
*אותניליה (Othnielia)
*פארקוזאורוס (Parksosaurus)
*קוואנטזאורוס (Qantassaurus)
*תסקילוזאורוס (Thescelosaurus)
* Yandusaurus
*זפירוזאורוס (Zephyrosaurus)
*קוריאנוזאורוס (Koreanosaurus)

**סוגים אפשריים נוספים**
* אנביסטיה (Anabisetia)
* אטלסקופקוזאורוס (Atlascopcosaurus)
* גספאריניזאורה (Gasparinisaura) 
* מקרוגריפוזאורוס (Macrogryphosaurus) 
* מורוזאורוס (Morrosaurus) 
* קוואנטזאורוס (Qantassaurus)
* Sektensaurus
* טלנקאוון (Talenkauen)
* טריניזאורה (Trinisaura)

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
לשון קרח

[ממוזער|[לשון הקרח ארבוס, היורדת מקרחון ארבוס, הר ארבוס, האי רוס, אנטארקטיקה. לשון הקרח בולטת לתוך מצר מקמרדו (מפרץ קפוא בתמונה).]]
**לשון קרח** הוא משטח קרח דק וארוך, היוצא מקו החוף אל תוך אגם או אל הים. הלשון נוצר כאשר קרחון זורם לתוך הים או לתוך אגם במהירות גבוהה יחסית, ומי הים אינם מספיקים להמיסו, ועל כן נוצר משטח קרח על פני המים.

בתמונה ניתן לראות את לשון הקרח ארבוס, שאורכה 12 קילומטרים, וגובהה 10 מטרים, יוצאת לתוך האוקיינוס. סביבה מי הים הקפואים, אך לשון הקרח נותרת קפואה גם שהים סביבה מפשיר.

## הערות שוליים

*
קטגוריה:צורות נוף
קטגוריה:גאולוגיה קרחונית
קטגוריה:גאומורפולוגיה
קטגוריה:גאומורפולוגיה קרחונית
נאורניתיסציה

[ממוזער|שלד של [אדמונטוזאורוס בוגר וצעיר]]
**נאורניתיסציה** (שם מדעי: Neornithischia; פירוש השם: "בעלי אגן דמוי עוף חדשים") הוא ענף של דינוזאורים מסדרת בעלי אגן דמוי עוף ובה רוב קבוצות הסדרה שאינם בני קבוצת תיראופורה.

יצורים אלה היו צמחוניים ובעלי גוף מכוסה קשקשים רכים. לעומת האנקילוזאורים והסטגוזאורים היה להם גוף רך יותר אך לחלקם היו קרניים או מעין "קסדות" על ראשם. הם היו מגוונים בגודלם, מממדי כלב ועד לשאנטונגוזאורוס הענקי שאורכו הגיע ל-15 מטר ולמשקל 16 טונות.

יצורים אלה חיו מהיורה העליון עד לסוף תקופת הקרטיקון לפני 65 מיליון שנה.

## מיון
::*סוג ללא מקור *Hexinlusaurus*
::*סוג *Isaberrysaura*
::*סוג *Kulindadromeus*
::*סוג לסוטוזאורוס (*Lesothosaurus*)?
::*סוג עותניאל (*Othnielia*) 
::*סוג עותניאלוזאורוס (*Othnielosaurus*)
::*סוג *Phyllodon*
::*סוג קסיאוזאורוס (*Xiaosaurus*)
:*משפחה ג'יהולוזאוריים (Jeholosauridae)?
:*משפחה ננוזאוריים (Nanosauridae)
:*משפחה פארקוזאוריים (Parksosauridae)
*קבוצה **Clypeodonta**
**משפחה היפסילופודוניים (Hypsilophodontidae)
**קבוצה צרפודה (Cerapoda)
***אינפרא-סדרה אורניתופודה (Ornithopoda)
***קבוצה מרגינוצפליה (Marginocephalia)
****אינפרא-סדרה פכיצפלוזאורים (Pachycephalosauria)
****אינפרא-סדרה צרטופסים (Ceratopsia)

## קישורים חיצוניים

קטגוריה:בעלי אגן דמוי עוף
כף נורת' (ארץ ויקטוריה)

**כף נורת**' (באנגלית: **Cape North** - **קייפ נורת**' - מילולית: הכף הצפונית) הוא מצוק גדול בצידו המערבי של פיורד נילסן בחוף הצפוני של ארץ ויקטוריה באנטארקטיקה.

ראש המצוק מכוסה שלג, אולם צדדיו הצפוניים והמזרחיים חשופים משלג. גובהו של הצוק 500 מטרים מעל פני הים.

## היסטוריה
הצוק אינו הנקודה הצפונית ביותר באזור, אולם הוא בולט (בשל צדדיו החשופים משלג) ולכן הוא התגלה על ידי קפטן ג'יימס קלארק רוס בשנת 1841, אשר נתן לכף את שמה (כאשר במפותיו של קוק הכף היא הצפונית ביותר מערבית לכף הוקר, ובשל כך השם).

## לקריאה נוספת
• Edmund Stump, **[https://books.google.co.il/books?id=tS-GueGKj68C&pg=PA11&lpg=PA11&dq=%22Cape+North%22+%22Victoria+Land%22&source=bl&ots=5cDuaCeWDK&sig=mVKY2FeZhcYhW2OotMnVkqGpFqM&hl=en&sa=X&ved=0ahUKEwiOwPnJuavaAhUCIVAKHSEBC8YQ6AEIVTAN#v=onepage&q=%22Cape%20North%22%20%22Victoria%20Land%22&f=false The Ross Orogen of the Transantarctic Mountains]**, P 74

## קישורים חיצוניים
* כף נורת' באתר הסקר הגאולוגי של ארצות הברית
* כף נורת' באתר מרכז המידע האנטארקטי של ממשלת אוסטרליה

## הערות שוליים

נורת'
מרגלית זינאתי

ממוזער|מרגלית זינאתי במדרגות הכניסה לביתה
**מרגלית זינאתי** (נולדה באוקטובר 1931) היא בת למשפחת זינאתי שהיא אחת מ-3 משפחות הכהנים שהתגוררו בפקיעין מזה מאות בשנים. מרגלית הייתה במשך שנים היהודייה היחידה במקום ושומרת על בית הכנסת העתיק. מרגלית מכונה "שומרת הגחלת היהודית" בפקיעין. בשנת 2018, שנת ה-70 למדינת ישראל, נבחרה להדליק משואה בטקס הדלקת המשואות.

## ביוגרפיה
זינאתי נולדה בפקיעין ליוסף ולמזל, נצר למשפחת כוהנים, שעברה לפקיעין לפני מאות שנים מהישוב היהודי החרב בכפר חנניה. ב-1938, בעקבות החמרת המצב הביטחוני, עזבה משפחת זינאתי את הכפר יחד עם כל היהודים לחדרה. ב-1940 חזרו רק 2 משפחות לפקיעין. בגיל 14 עזבה מרגלית את הכפר והלכה ללמוד בבית ספר ביגור. כעבור שנתיים עברה למוסד דתי בירושלים, אך עזבה כעבור שנתיים וחזרה לפקיעין. בגיל 17, במלחמת העצמאות, עזבה את הכפר יחד עם משפחתה לנהריה. כעבור כמה חודשים, בתום המלחמה ולאחר קום המדינה, חזרה עם משפחתה בשנית לפקיעין. בשנות השבעים עבדה מרגלית במשך כעשור במפעל טקסטיל בנהריה. לאחר פטירתם של הוריה מונתה לשמור על ההקדש היהודי בפקיעין.

למרגלית מופע משותף עם השחקן אוריאל רוזנבאום בשם 'פיסות של פקיעין'. המופע, הנערך בבית המשפחה, חושף את סיפור חייה, לצד שאלות מקהל המבקרים במקום.

לפני למעלה מעשור הוקמה עמותת בית זינאתי, עמותה  שמטרתה לפתח מרכז תיירות בפקיעין.

זינאתי הייתה במשך שנים היהודייה היחידה בכפר.

זינאתי זכתה בפרס ירושלים בשנת תשע"ו, נבחרה להדליק משואה ביום העצמאות ה-70 של מדינת ישראל.

## חיים אישיים
זינאתי בחרה שלא להינשא, כדי שלא תצטרך לעבור למקום אחר.

בני משפחתה המורחבת מתגוררים ברחבי הארץ.

## בית זינאתי

במחסן שהיה תחת ביתה, הקימה זינאתי מוזיאון למורשת יהדות פקיעין.

## קישורים חיצוניים

* 
* 
* 
* 
*  זינתי, באתר "בית התפוצות"

## הערות שוליים

2018 04
קטגוריה:משיאי משואה ביום העצמאות: 2018
קטגוריה:פקיעין: אישים
קטגוריה:נשות היישוב ילידות הארץ
קטגוריה:ישראליות שנולדו ב-1931
קטגוריה:ישראלים שנולדו ב-1931
אנדרטת קציני הדת היהודים

**אנדרטת קציני הדת היהודים** בבית הקברות הלאומי ארלינגטון שליד וושינגטון בירת ארצות הברית מנציחה את שמותיהם של 14 רבנים צבאיים אמריקאים שנהרגו במהלך שירותם הצבאי.
## הקמה
האנדרטה היא אחת מקבוצה של ארבע אנדרטאות הניצבת ב**גבעת קציני הדת** (Chaplains Hill) שבבית הקברות. הן הוקמו לכבוד קציני דת בכוחות המזוינים של ארצות הברית, שנפלו במלחמותיה, החל ממלחמת העולם הראשונה ואילך. שמות 255 קציני דת, רובם קתולים ופרוטסטנטים, מונצחים באנדרטאות אלו, שהוקמו בהדרגה החל משנת 1926.

אנדרטת קציני הדת היהודים מעוצבת בדומה לאנדרטאות השכנות לה. היא לוח גרניט זקוף שאל פניו הוצמדה טבלת ארד. הטבלה נושאת בראשה איור של מגן דוד ולוחות הברית - סמלם של הרבנים הצבאיים האמריקאים - וגורי אריה יהודה משני צידיהם. על גביה מובאת כתובת הקדשה ומצוינים שמות 14 הרבנים שנפלו. בתחתיתה מובא באנגלית פסוק מקינת דוד: "מִנְּשָׁרִים קַלּוּ מֵאֲרָיוֹת גָּבֵרוּ" (שמואל ב, א, כג).

הראשון ברשימת הנופלים שעל גבי האנדרטה הוא הרב אלכסנדר גוד, שנהרג ב-3 בפברואר 1943, במהלך מלחמת העולם השנייה. הוא היה אחד מארבעת קציני הדת שהקריבו את חייהם למען הצלת חיילים אחרים לאחר שאונייתם טורפדה על ידי צוללת גרמנית באוקיינוס האטלנטי.

האנדרטה עוצבה על ידי דברה ג'קסון (Deborah Jackson) מניו יורק ומומנה מכספי תרומות פרטיות. היא הוקמה לאחר קבלת אישור הקונגרס והייתה האחרונה שהוצבה בגבעת קציני הדת. היא נחנכה ב-24 באוקטובר 2011.

## קישורים חיצוניים
*האנדרטה, באתר Chaplains Hill Project

קטגוריה:אנדרטאות בבית הקברות הלאומי ארלינגטון
קציני הדת היהודים
קטגוריה:צבא ודת
קטגוריה:קצינים וחוגרים יהודים בכוחות המזוינים של ארצות הברית
קטגוריה:הנצחת חיילים יהודים בצבאות זרים
אלה ברווה

**אָלָה בּרֶוֶוה** (בכתב לטיני: **alla breve**) הוא משקל מוזיקלי זוגי פשוט (כלומר בעל שתי פעמות) שבו הפעמה באה על כל תו של חצי. כשבכל תיבה יש שני חצאים חתימת הזמן היא 10px כלומר שתי פעמות של חצי בתיבה. סימון שקול לאלה ברווה הוא 11px, כלומר האות C עם קו אנכי באמצעה. משמעות השם באיטלקית היא *בסגנון ברווה*. *ברווה* הוא התו עם ערך הזמן של שני שלמים, שהיה הקצר (breve באיטלקית) שבתווים בשיטת התווים המנסורלית שהייתה נהוגה במאות ה13–16. זאת להבדיל מה*משקל הנפוץ* שבו בכל תיבה ארבע פעמות של רבעים, והמסומן ב 10px או 11px.
ממוזער|חתימות זמן ל''אלה ברווה''
ממוזער|חתימות זמן ל''משקל נפוץ''

## שימוש באלה ברווה
אלה ברווה קשור בבצוע זריז יותר של המוזיקה. כפי שניתן לראות בדוגמה שלהלן, כאשר המוזיקה היא מהירה מצטברים יותר תווים קצרים בכל תיבה - דבר המקשה מעט על קריאתה. שכתוב התווים למשקל אלה ברווה יפחית את התווים בכל תיבה ויקל על קריאתה.

[מרכז|ממוזער|400px|קצב במשקל [קובץ:2-2 time signature.JPG|10px ותחתיו קצב הנשמע זהה אך כתוב במשקל 10px. שימו לב שיש יותר תווים של שמיניות ושש-עשריות בכל תיבה בגרסת 10px מאשר תווים של שמיניות ורבעים בכל תיבה בגרסת 10px הקלה כך יותר לקריאה
.]]

כמו כן, בצוע או ניצוח על תווים קיימים במשקל אלה ברווה יגרום להכפלת המהירות או לפחות להאצתה, כיוון שכל פעמה תכסה מרווח תווים רב יותר (חצי במקום רבע). לכן בצוע אלה ברווה נפוץ למשל במצעדים.

## ההיסטוריה של הסימון אלה ברווה
סימני התווים המוקדמים התפתחו במסדרים דתיים נוצרים ולכן קיים רקע דתי לחלק מהם. כך, המשקל המשולש (בעל שלוש פעמות) נקרא *המשקל המושלם* בגלל הקישור לשילוש הקדוש ולכן סומן בעיגול, ללא התחלה או סוף. המשקל הזוגי (בעל שתי פעמות) נקרא *המשקל החסר* ולכן סומן בעיגול פתוח 11px. סימן זה עדיין בשימוש אך משמעותו השתנתה לסמן את ה*משקל הנפוץ* 10px. קו אנכי באמצע העיגול הפתוח 11px "חותך" את המשקל ל10px - כלומר לאלה ברווה.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תאוריית המוזיקה
קטגוריה:קצב
מונוניכוס

ממוזער|איור של מונוניכוס.
**מונוניכוס** (שם מדעי: *Mononykus*; פירושו "טופר אחד") הוא סוג דינוזאור בעל אגן דמוי לטאה שחי בקרטיקון לפני 70 מיליון שנה. מאובניו נמצאו במונגוליה ב-1993 ותוארו על ידי החוקר אלטנרגל פירל.

## מאפיינים
דינוזאור זה היה הולך על שתיים באורך 1 מטר והיה בעל טופר יחיד ברגליו הקדמיות ומכאן שמו. היה לו מקור ארוך ודק ובו שיניים קטנות דמויות מחטים שאיתם הוא צד חרקים, לטאות ויונקים קטנים. הוא נע במהירות עם רגליו שדמו לרגלי יען וייתכן שגופו כוסה בנוצות. עיניו הגדולות עזרו לו לראות בחושך. היה לו זנב קצר, וייתכן שעטור נוצות.

מבנה זרועותיו היו קצרות ובעלות טופר יחיד וייתכן שכך הוא הצליח לשבור קני טרמיטים. על פי הסבר זה הוא ניזון בעיקר מחרקים.

## בתרבות
*המונוניכוס הופיע בסדרה "נרדף בידי דינוזאורים" של נייג'ל מארוון, בה כמה פרטים מתקרבים לאוהלו של נייג'ל ומעירים אותו וכן טורפים את העקרב שהוא שמר.
*הוא נראה גם ב"כוכב פרהיסטורי" בפרק על המדבריות בהם נראה פרט מנוצה בדומה לתנשמת הצד טרמיטים ובעת פריחה גם חרקים אחרים ובהמשך נע בקבוצות לבור מים.
*בסרט "עולם היורה: נפילת הממלכה" מוצגים מונוניכוסים בדיורמות אך לא נראו פרטים חיים בסרטים.
*בנוסף הוא מופיע במשחק "פארק היורה 3: בניית פארק".

## קישורים חיצוניים

קטגוריה:אלברזאוריים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי אלטנגרל פירל
קטגוריה:מאובני טקסונים שתוארו ב-1993
אז'דרכו

**אז'דרכו** (שם מדעי: *Azhdarcho*) הוא זוחל קדום מעופף מסדרת הפטרוזאוריה שחי בתור הקרטיקון לפני 92 מיליון שנה. יצור זה השתייך למשפחה הנכחדת אזדרקיים בהם היו הגדולים שבמעופפים בכל הזמנים. שמו מבוסס על היצור דמוי-הדרקון מהמיתולוגיה הפרסית אז'דרה .

מאובני היצור התגלו באוזבקיסטן ברחבי מדבר קיזילקום. הוא הגיע לגובה 2 מטר ולמוטת כנף של 4-5 מטרים. היצור היה בעל צוואר ארוך ולסתות דמויות מקור וחסרי שיניים. בשל מבנה עצמותיו הוא לא היה יכול לכופף את צווארו למטה, אך יכול היה להוריד אותו במידה מסוימת. ייתכן שהוא צד דגים ויצורי מים בדומה לגיזרן המודרני בגריפה של המים ושלייה של מה שנתפס במקורו.

גופו הגדול דרש ממנו לדאות כדי להיות באוויר והוא לא היה מסוגל לרפרף או לנוע באוויר דומם אלא רק על ידי רוחות שמנשבות תחת כנפיו. כמו כן הוא לא היה מסוגל לשחות.

## קישורים חיצוניים

ממוזער|מרכז|300px|שחזור של אז'דרכו

קטגוריה:אז'דרכיים
קטגוריה:פטרוזאורים שחיו בקרטיקון עליון באסיה
קטגוריה:מאובני טקסונים שתוארו ב-1984
פיוטר ניקולאייביץ', הנסיך הגדול של רוסיה

**פיוטר ניקולאייביץ', הנסיך הגדול של רוסיה** (ברוסית: **Пётр Николаевич Романов**; 10 בינואר 1864 - 17 בינואר 1931), היה בנו של הנסיך הגדול ניקולאי ניקולאייביץ' האב וסבו של ניקולאי רומנוביץ' רומנוב, הטוען לראשות שושלת המלוכה של בית רומנוב ולכתר הצאר הרוסי.

## ביוגרפיה
פיוטר נולד ב-10 בינואר 1864 בסנקט פטרבורג שהשתייכה לאימפריה הרוסית, לניקולאי ניקולאייביץ' האב - בנו של ניקולאי הראשון, קיסר רוסיה, ולאלכסנדרה פטרובנה, דוכסית אולדנבורג, בתם של פטר, דוכס אולדנבורג ותרזה, נסיכת נסאו-ויילבורג.

בצעירותו החל פיוטר בשירות צבאי, אולם בשל מחלת שחפת שחלה בה נאלץ להתגורר בחו"ל תקופה ממושכת. בהמשך חזר פיוטר לשרת בצבא האימפריה הרוסית, ואף היה מפקד כוחות ההנדסה. ב-26 ביולי 1889 התחתן פיוטר עם מיליצה, נסיכת מונטנגרו, בתם של ניקולה הראשון, מלך מונטנגרו ומילנה ווקוטיץ', ממנה נולדו לו 4 ילדים. בשנת 1907 התחתן אחיו ניקולאי עם אחות אשתו אנסטסיה, נסיכת מונטנגרו, ושני הזוגות ביחד היו בעלי השפעה חברתית רבה בחצר הקיסרית הרוסית, ואף היו מידידיו של רספוטין.

במהלך מלחמת העולם הראשונה שירת פיוטר במטה אחיו ניקולאי ניקולאייביץ' הבן בחזית המזרחית, ולאחר מכן שירת עמו בקווקז. לאחר המהפכה הרוסית נעצר פיוטר על ידי הבולשביקים והושם במעצר ליד סבסטופול. במרץ 1918 רוסיה חתמה על הסכם הפסקת נשק עם גרמניה והכוחות הגרמניים שחררו את חברי משפחת המלוכה.

באפריל 1919 עזב פיוטר את חצי האי קרים יחד עם הקיסרית האלמנה מריה פיודורובנה ובני משפחה אחרים, על גבי הסיירת הבריטית מרלברו. פיוטר ואחיו ניקולאי התגוררו ביחד בדרום איטליה, ולאחר מכן בצרפת, וב-17 בינואר 1931 מת פיוטר באחוזת המשפחה באנטיב.

## משפחתו
ב-26 ביולי 1889 התחתן פיוטר עם מיליצה, נסיכת מונטנגרו, בתם של ניקולה הראשון, מלך מונטנגרו ומילנה ווקוטיץ', ממנה נולדו לו 4 ילדים:
* מרינה פטרובנה, נסיכת רוסיה (1892–1981)
* רומן פטרוביץ', נסיך רוסיה (1896–1978)
* נדג'דה פטרובנה, נסיכת רוסיה (1898–1988)
* סופיה פטרובנה, נסיכת רוסיה (1898)

## אילן יוחסין

## קישורים חיצוניים

* 

קטגוריה:שושלת רומנוב
קטגוריה:אנשי צבא רוסים במלחמת העולם הראשונה
קטגוריה:גנרלים בצבא האימפריה הרוסית
קטגוריה:מעוטרי עיטור אנדריי הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור ולדימיר הקדוש
קטגוריה:מעוטרי אות לגיון הכבוד
קטגוריה:מהגרים מרוסיה לצרפת
קטגוריה:מעוטרי מסדר אוסמניה
קטגוריה:רוסים שנולדו ב-1864
קטגוריה:רוסים שנפטרו ב-1931
רובר 200 קופה

**רובר 200 קופה** (באנגלית: **Rover 200 Coupé**) היא מכונית קופה, 2 דלתות מתוצרת יצרנית הרכב **[[רובר (חברה)|רובר]]** אשר יוצרה בין השנים 1992–1998.

דגם ה"רובר 200 קופה" הוצג לראשונה ב-6 באוקטובר 1992 בתערוכת הרכב של פריז, והתבסס על דגם "רובר 200 סדרה 2".

## דגמי "רובר 200 קופה

### יוצרו בין השנים 1992-1995
* רובר 200 קופה
* רובר 216 קופה
* רובר 220 קופה
* רובר 220 קופה טורבו

### יוצרו בין השנים 1996-1998
* רובר 1,600 קופה
* רובר 1,800 VVC קופה  (בקרת שסתום משתנה )

## רובר 200 קופה

* 2 דלתות
* הנעה קדמית
* בדגם "216 קופה" - אופציה מיזוג אוויר
* תאוצה בין 0 - 97 קמ"ש היא 8.2 שניות (דגם 220 קופה, יוצר בין השנים 1996-1998)
* תאוצה בין 0 - 97 קמ"ש היא 6.2 שניות (דגם 220 קופה טורבו, יוצר בין השנים 1996-1998)

## תמונות

קובץ:RoverCoupeInterior.jpg | "רובר 200 קופה" - מבט לתוך הרכב
קובץ:Rover 216 Coupe.jpg |"רובר 216 קופה" 


## ראו גם
* רובר P5

## קישורים חיצוניים
* 
* 

## הערות שוליים

קטגוריה:דגמי מכוניות שהושקו ב-1992
קטגוריה:מכוניות קופה
קטגוריה:מכוניות בריטיות
200 קופה
אבן הירח (מיני-סדרה, 2016)

**אבן הירח** (באנגלית: **The Moonstone**) היא סדרת דרמה בהפקת King Bert Productions עבור ערוץ BBC1. זהו עיבוד של הרומן באותו שם מאת וילקי קולינס, שת"ס אליוט כינה אותו הרומן הבלשי הגדול הראשון. בסדרה מככבים ג'ושואה סילבר וג'ון תומסון.

## תקציר עלילה
רייצ'ל ורינדר, צעירה אנגלייה, מקבלת בירושה יהלום הודי גדול במתנה ליום הולדתה ה-18. את היהלום מעניק לה דודה, קצין בריטי מושחת ששירת בצבא בהודו. ליהלום יש ערך דתי רב והוא גם בעל ערך כספי גדול, ולכן שלושה כוהנים הינדים מקדישים את חייהם למציאתו והשבתו למקדש ממנו נלקח. יום ההולדת של רייצ'ל נחגג במסיבה גדולה ובין האורחים נמצא בן דודה פרנקלין בלייק. באותו ערב היא עונדת את אבן הירח, ושלושה להטוטנים הודים רואים אותה. באותו לילה היהלום נגנב מחדר השינה של רייצ'ל, ומתחילה תקופה של מהומה, אומללות, אי הבנה וחוסר מזל. העלילה מתארת את המאמצים להסביר את הגנבה, לזהות את הגנב ולהתחקות אחר מיקום היהלום.

## צוות השחקנים
* דייוויד קלדר – מר בראף
* סטיוארט קלארק – גודפרי אייבלווייט
* טרניה אדוארדס – רייצ'ל ורינדר
* שרה הדלנד – מיס קלק
* ג'ושואה סילבר – פרנקלין בלייק
* ג'ון תומסון – סמל קאף
* לאו רינגר – גבריאל בטרג'
* ניסה קול – פנלופי בטרג'
* סופי וורד – ליידי ורנידר
* גאי הנרי – מר מרת'ווייט
* ג'יין מקגארת' – רוזנה ספירמן
* סופי סטון – לוסי יולנד
* ג'רמי סוויפט – ד"ר קנדי
* סיימון שצברגר – ספטימוס לוקר
* טרוור פוקס – ד"ר עזרא ג'נינגס
* ג'אג סנגרה – שומר

## פרקים

## קישורים חיצוניים

* הסדרה באתר ה-BBC

## הערות שוליים

קטגוריה:סרטים המבוססים על אבן הירח
קטגוריה:סדרות טלוויזיה בריטיות שעלו לשידור בשנות ה-2010
קטגוריה:מיני-סדרות טלוויזיה
פיטר פולס

**פיטר פולס** (נולד ב-6 בפברואר 1978) הוא מגיש טלוויזיה סלובני.

## ביוגרפיה
פולס נולד בעיירה בצפון סלובניה, הוא ידוע כאחראי על הבידור ב-RTV, תחנת השידור הלאומית של סלובניה. מ-2010 הוא מנחה את סלובנייאן גוט טאלנט, הגרסה הסלובנית של America's Got Talent.

הוא הגיש מספר פעמים את תוצאות הניקוד הסלובני באירוויזיון, ונודע בדרך הקומית בה הציג את הניקוד:
*ב-2003 סלובניה הייתה המדינה האחרונה להכריז על הצבעתה לפני שמוכתר הזוכה אז כשפולס הועלה לשידור הוא אמר "אני מבין שאתם מחכים לתוצאות אז הנה הדף שבו רשומות התוצאות קחו אותם והנה אני הולך" ונעלם לכמה שניות מהמסך.
*ב-2004 הוא נתן את שתים עשרה הנקודות לסלובניה, דבר לא אפשרי שכן מדינה לא יכולה להצביע בעד עצמה בתחרות, לאחר מכן תיקן שהצופים נתנו את מרב הנקודות לסרביה ומונטנגרו
*ב-2006 הוא הציע למנחה מריה מנונוס נישואין בשידור על ידי כך שלבש חולצה הרשום עליה "מריה התינשאי לי".
*ב-2007 ניסה לחקות את הזמרת שייצגה באותה שנה את סלובניה, אלנקה גוטר שהאיר בפנס גדול את פניו שכן הזמרת במהלך ביצוע שירה הקרינה פנס על פניה.
*ב-2008 הוא בירך את המנחים הסרבים בשפת מדינתם, ציין את אחוות מדינות יוגוסלביה לשעבר והמשיך לדבר בשפה לא רשמית כאילו מתבצעת שיחה בין חברים, דבר הלא נהוג בדרך כלל לבצע בטלוויזיה.
*ב-2009 הוא אמר שהשנה במקום בדיחות הוא יעמוד דקה דומייה לציון העובדה שסלובניה לא העפילה לגמר התחרות שנתיים ברציפות, לאחר בערך ארבע עשרה שניות המנחה העירה לו שתשמח לשמוע את התוצאות.

בנוסף הוא הנחה מספר פעמים את תחרות EMA דרכה נבחר נציג סלובניה לאירוויזיון. בתחילת 2012 החל להנחות את הגרסה הסלובנית של אקס פקטור וב-2017 נבחר להנחות את הגרסה הסלובנית של "רוקדים עם כוכבים".

## קישורים חיצוניים

קטגוריה:מנחי טלוויזיה סלובנים
קטגוריה:סלובנים שנולדו ב-1978
תיכון איתן רמת גן ע"ש רפאל איתן

**תיכון איתן רמת גן ע"ש רפאל איתן** הוא בית ספר תיכון ארבע-שנתי במעמד מוכר שאינו רשמי בעיר רמת גן.

## היסטוריה
בית הספר נוסד בשנת 1966 כתיכון מקצועי לבנים של רשת אורט ונודע בשם "אורט רמת גן". בטקס הפתיחה של בית הספר נאם ראש עיריית רמת גן דאז אברהם קריניצי. בשנת 1981 שונה שמו ל"קריית החינוך אורט" והוצעו בו מגמות כגון חשמל, מכניקה, מזכירות, אלקטרוניקה, חשבונאות, שרטוט, פקידות ויהלומים. לאורך שנות השמונים והתשעים היה זה בית הספר התיכון הגדול ברמת גן, עם למעלה מ-10 כיתות בשכבה. בשנת 2003 נקרא מחדש על שמו של רפאל איתן, הרמטכ"ל ה-11 של צה"ל, חבר הכנסת ושר בממשלות ישראל.

נכון ל-2022, בבית הספר לומדים כ-160 תלמידים, בכיתות ט'-י"ב, עם בין 1–2 כיתות בשכבה. צוות המורים מונה כ-20 חברי סגל. את בית הספר מנהלת נועה אבניאל בר און. על מנהליו הקודמים ניתן למנות את ערן ירושלמי, עופר אילות ומירי ענני.

## מגמות
### תיירות
תוכנית הלימודים במגמת תיירות ופנאי מותאמת לידע האקדמי ולתיירות במאה ה-21. נוסף על תעודת בגרות, מגמה זו מקנה גם הכשרה מקצועית לתעסוקה בענף התיירות, ומעודדת הגשמה של מטרות לאומיות הקשורות בפיתוח התיירות בישראל.

### תקשוב
המגמה מכשירה את תלמידיה להשתמש בטכנולוגיות מחשוב ותקשורת. התלמידים במגמה לומדים את מקצועות הבסיס לעולם המחשוב, דרך לימוד מערכות תקשורת, מערכות פתוחות, מערכות יישומים גרפיות, מערכות מידע וידע ומערכות קנייניות.

הלימודים כוללים לימודים עיוניים ויישום החומר הנלמד באמצעות עבודה במעבדות תקשורת ומעבדות פירוק והרכבה וירטואליות ופיזיות. על התלמידים להגיש פרויקט במהלך לימודיהם ועבודת גמר בתום הלימודים. התלמידים לומדים עבודה עם מערכות ליצירת רשתות מחשבים ותקשורת וניהול מערכות תקשורת.

## בוגרים ידועים

* משה שטרנפלד
* יצחק רחימוב
* סטלוס
* מטי יוגב
* מייק המל
* רפי ברקוביץ'

## גלריה

File:Eitan.jpg|כניסה לבית הספר
קובץ:מקיף רמת גן.jpg|ארון גביעים
קובץ:מקיף רמת גן (3).jpg|כניסה
קובץ:מקיף רמת גן (2).jpg|פטיו


## קישורים חיצוניים

* 
* 

## הערות שוליים

2018 04
קטגוריה:רמת גן: תיכונים
קטגוריה:הנצחת רפאל איתן
קטגוריה:רמת עמידר
קטגוריה:בתי ספר תיכוניים בישראל
לנצ'יה Omicron

**לנצ'יה Omicron** (באיטלקית: **Lancia Omicron**) הוא אוטובוס מתוצרת יצרנית הרכב האיטלקית **"[[לנצ'יה]]"** אשר יוצר בין השנים 1927–1936.

דגם ה"לנצ'יה Omicron" יוצר על ידי חטיבת **"לנצ'יה כלי רכב תעשייתיים"** (Lancia Veicoli Industriali) .

סך הכול יוצרו 601 יחידות.

## דגמי "לנצ'יה Omicron"
* בסיס גלגלים קצר - 5.125 מטר (אורך הרכב 8.30 מטר, דגם "C")
* בסיס גלגלים ארוך - 5,920 מטר (אורך הרכב 9,530 מטר), דגם "L")

## מנועי "לנצ'יה Omicron"
* מנוע בנזין - 6 צילינדרים
* מנוע דיזל (משנת 1933)

## "לנצ'יה Omicron"

* אוטובוס עירוני
* 286 יחידות שירתו את העיר רומא
* 2 דלתות
* סדרה ראשונה (יוצר בין השנים 1928-1930)
* סדרה שנייה (יוצר בין השנים 1931-1935)

## גלריה

קובץ:Bus omicron roma 2.jpg | "לנצ'יה Omicron"
קובץ:Bus omicron roma 3.jpg | "לנצ'יה Omicron"
קובץ:Bus omicron roma 4.jpg | "לנצ'יה Omicron"
קובץ:Bus omicron roma 5.jpg | "לנצ'יה Omicron"
קובץ:Bus omicron roma 6.jpg | "לנצ'יה Omicron"
קובץ:Lancia omicron g 2.jpg | "לנצ'יה Omicron"
קובץ:Lancia omicron g 3.jpg | "לנצ'יה Omicron"


## ראו גם
* לנצ'יה 140
* לנצ'יה רו
* לנצ'יה Esagamma
* לנצ'יה ג'וטה

## קישורים חיצוניים

* 

## הערות שוליים

Omicron
קטגוריה:דגמי אוטובוסים
קטגוריה:כלי רכב איטלקיים
קטגוריה:כלי רכב שהושקו ב-1929
נמנמן ננסי סיני

**נמנמן ננסי סיני** (שם מדעי: *Typhlomys cinereus*) הוא מין של מכרסם יחיד בסוגו ממשפחת הנמנמנים האוריינטלים הנמצא בסין ווייטנאם.

## תיאור
אורכו של הנמנמן הננסי הסיני הוא כ-67 עד 90 מ"מ עם זנב שגדול פי כאחת וחצי פעמים מאורך גופו. יש לו אוזניים בולטות, כמעט ללא שיער ושפם לבן. הפרווה שעל גבו בצבע אפרפר-חום כהה וחלקיו התחתונים הם אפורים עם שיערות בעלות קצוות לבנים.

## תפוצה
הנמנמן הננסי הסיני נפוץ בווייטנאם ובמחוזות הסיניים: אנחווי, פוג'יין, גואנגשי, גוויג'ואו, חוביי, חונאן, ג'יאנגשי, שאאנשי, סצ'ואן, יונאן וג'ג'יאנג.

## התנהגות
הנמנמן הננסי הסיני חי באזורי יערות על הרים, כולל יערות במבוק, שם הוא מטפס על עצים. הוא יכול גם לחפור מחילות, אבל הוא לא עיוור (בשונה ממינים אחרים מסוגו). הוא ניזון מחלקים שונים של צמחים, כולל עלים, גבעולים, פירות וזרעים. ידוע מעט על הרבייה של מין זה. נקבות הן בעלות ארבע פטמות ונמצאו נקבות בהריון שהיו בעלות שניים עד ארבעה עוברים. הוא עשוי להשתמש בגלי קול לצורך התמצאות בפעילויות ליליות.

## מצב שימור
הנמנמן הננסי הסיני נוטה להתבודד ונצפה רק לעיתים רחוקות, אז אוכלוסייתו יכולה להיות גדולה יותר מהמשוער. הוא נצפה בסביבה של יער ראשוני אבל לא נצפה מתגורר ביער משני. מספר פארקים לאומיים ועוד אזורים מוגנים נמצאים בתוך הטווח שלו, ולא זוהו שום איומים על אוכלוסייתו. עקב כך, האיגוד הבינלאומי לשימור הטבע העריך את מצב השימור של המין כ-"ללא חשש".
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עכברים
קטגוריה:יונקים יחידים בסוגם
קטגוריה:סין: יונקים
קטגוריה:בעלי חיים שתוארו ב-1877
דוד ספדה

**דוד ספדה** (בספרדית: **David Zepeda**, נולד ב-19 בספטמבר 1973) הוא שחקן ודוגמן מקסיקני.

## ביוגרפיה
ספדה נולד בנוגלס כאחד מארבעה בנים. בשנת 2000 הוא השתתף כנציג מקסיקו בתחרות יופי בשם "מנהאנט אינטרנשיונל" Manhunt) International) שם נבחר לסגן הראשון.

ב-2002 שיחק בפרק של הסדרה "משפחה אמריקאית" ששודרה ב-PBS העוסקת במשפחה לטינית המתגוררת בלוס אנג'לס, ב-2003 שיחק בסרט ההמשך לסרט האימה ג'יפרס קריפרס ובנוסף הוא הופיע בתפקידי אורח בסדרות האמריקאיות "ER", "מונק" ו"באפי ציידת הערפדים", ב-2004 הופיע בעירום בסצנת מין בסרט "Desnudos".

בשנת 2007 גילם את הדמות הראשית בטלנובלה "*Acorralada*" של תאגיד השידור האמריקאי Univision; ספדה גילם את דמותו של מקסימיליאנו "מקס" אירזאבל, לצד השחקנים פרנסס אונדיוויילה וויליאם לוי. 

בשנת 2009 שיחק את דמות אחיו למחצה של ויליאם לוי והנבל הראשי בטלנובלה "כישוף". בשנת 2010 שיחק את אחד התפקידים הראשיים בטלנובלה "אשת הברזל". 

בשנת 2011 כיכב בתפקיד הראשי בטלנובלה "כוחו של גורל" לצדם של גבריאל סוטו ומייקל רונדה, ובשנת 2012 שיחק בטלנובלה "תהום של תשוקה" בתפקיד דמיאן. 

בשנת 2017, ספדה שיחק בטלנובלה ״החיים הכפולים של אסטלה קריו״ בתפקיד הראשי של ריאן קבררה. 

בשנת 2018 החל לככב בטלנובלה "באהבה אין חוקים" בתפקיד ריקרדו, לצד אנה ברנדה קונטררס. ב-2019 עלתה העונה השנייה לשידור. 

בשנת 2020 שיחק בתפקיד הראשי של אלברו פאלקון בטלנובלה "לנצח את הלב" של רשת הטלוויזיה לס אסטרלס אשר נמצאת בבעלות של טלוויסה. באותה שנה הצטרף לצוות השחקנים בעונה השנייה של הטלנובלה "אישה רעה" מבית הערוץ של טלמונדו. בשנה זו גם ביצע הופעת אורח בטלנובלה "Médicos, línea de vida" בדמותו של ריקרדו בוסטמנטה. 

בשנת 2021 החל לגלם את הדמות הראשית 'ויסנטה רמירז פרז' בטלנובלה "אהבה ומזל"*.*

בשנת 2022 שיחק את הדמות ג'רונימו גארידו בטלנובלה "Vencer la ausencia". 

בשנת 2023 שיחק בתפקיד הראשי בטלנובלה "Pienso en ti" בתור חוזה אנחל סנטיאגו לצדם של דולסה מריה ויולנדה ונטורה.  

בשנת 2025 כיכב בטלנובלה "A.mar, donde el amor teje sus redes" בתור פביאן בראבו חימנז. שיחק באותה שנה גם בטלנובלה "Los hilos del pasado" בתור האב סלבדור.   

הוא גם דגמן הלבשה תחתונה לקלווין קליין.

## קישורים חיצוניים

קטגוריה:שחקני קולנוע וטלוויזיה מקסיקנים
קטגוריה:משתתפים בתחרויות יופי
קטגוריה:דוגמנים מקסיקנים
קטגוריה:מקסיקנים שנולדו ב-1973
מגנתריאון

**מגנתריאון** (שם מדעי: *Megantereon*) הוא סוג נכחד של חתול מקבוצת השנחרבים שחי ברחבי אפריקה, אירואסיה ואמריקה הצפונית. המאובנים הקדומים ביותר שלו הגיעו לגיל 5 מיליון שנה וכנראה שהוא נכחד במיליון האחרון.

## מאפיינים
היצור דמה לסמילודון הענקי אך היה קטן יותר וייתכן שהיה מאבותיו שהיגרו מאסיה. הוא דמה במראהו ליגואר והגיע לאורך 72 ס"מ ולמשקל 90–150 ק"ג. הדגימות הגדולות ביותר הגיעו מצרפת ומהודו בגובה של 72 ס"מ בכתפיים ומשקל של 150 ק"ג.

היו לו ניבי חרב ענקיים איתם יכל להרוג את טרפו. היו לו כתפיים רחבות אך זנבו היה קטן. היצור היה יכול לזנק לגובה ולהפיל טרף עם חבטה מכפותיו העצומות אך לא היה מהיר. לא נמצאו עורות של היצור אך כנראה שהוא היה מכוסה פסים או חברבורות בדומה ליגואר המודרני.

הוא היה טורף על של תקופתו וטרף מכפילי פרסה, סוסיים קדומים וגורי קרנפים ובעלי חדק שונים. הוא לא נעץ את שיניו בטרף מאחר שהשיניים היו עדינות ועלולות להישבר כך אלא הפיל את הטרף לארץ ונעץ בו שיניים כדי לחסום את קנה הנשימה או לפצוע אותה אנושות. לא ברור אם הוא צד לבדו או בלהקה.

## קישורים חיצוניים

קטגוריה:בעלי חיים שתוארו ב-1828
קטגוריה:טקסונים שתוארו בידי אנטואן קלוד גבריאל יובר
קטגוריה:שנחרבים
קטגוריה:מגה-פאונה של הפלייסטוקן באפריקה
קטגוריה:מגה-פאונה של הפלייסטוקן באירואסיה
קטגוריה:מגה-פאונה של הפלייסטוקן באמריקה הצפונית
קטגוריה:יונקים שחיו בפליוקן באסיה
קטגוריה:יונקים שחיו בפלייסטוקן באפריקה
קטגוריה:טורפים שחיו בפליוקן
קטגוריה:מאובני טקסונים שתוארו ב-1828
קופת גמל להשקעה

**קופת גמל להשקעה** היא מוצר חיסכון פנסיוני ישראלי. זהו סוג של קופת גמל, אשר הכספים המופקדים בה נזילים וניתנים למשיכה בכל עת. לאחר גיל 60 ניתן להשתמש בחיסכון שנצבר כקצבה בלא לשלם מס על הרווח. בשל תכונות אלו, קופת הגמל נחשבת למכשיר השקעה פופולרי, ולא רק למוצר פנסיוני.

קופת הגמל להשקעה הושקה בנובמבר 2016, והיא משווקת כיום על ידי רוב בתי ההשקעות הפועלים בישראל. תנאי ההפקדה בקופה ומשיכת כספים ממנה נקבעו ב, וכללי המיסוי של השקעה זו נקבעו בפקודת מס הכנסה.

בדצמבר 2016 הוגדרה קופת הגמל להשקעה כאחד משני אפיקי החיסכון האפשריים במסגרת תוכנית "חיסכון לכל ילד" של משרד האוצר.

## מאפיינים מרכזיים
* כספי החיסכון נזילים וניתנים למשיכה (תשלום מס רווח הון בגובה 25% על הרווח הריאלי שנצבר בקופה בלבד, וללא קנסות משיכה או יציאה) בכל עת (בתוך 4 ימי עסקים מיום קבלת הבקשה)
* גמישות בהפקדות - ניתן להפקיד באופן חד פעמי, בהוראת קבע, או בשילוב של השניים.
* ניתן לעבור בין מסלולי השקעה ובין חברות מבלי לשלם מס רווח הון.
* פטור ממס על רווחי ההון כאשר מושכים את הכספים כקצבה לאחר גיל 60.
* ניתן לקחת הלוואה (עד 80% מהכספים שנחסכו בקופת הגמל להשקעה) כאשר כספי החיסכון משמשים כבטוחה. על פי רוב הריביות בהלוואות כאלה נמוכות, והן נחשבות הלוואות משתלמות.
* קיימת תקרת הפקדה שנתית לקופת גמל להשקעה, בשנת המס 2025, תקרת ההפקדה היא 81,711 ש"ח ליחיד.
* דמי הניהול המקסימליים על הצבירה הם 1.05% ועל ההפקדה הם מקסימום 4%. עם זאת, בקופות רבות קיימים דמי ניהול רק על ההפקדה.
* בניגוד לקרנות פנסיה, בקופת הגמל להשקעה אין התחייבות של הקופה להשקיע לפחות 30% באג"ח מיועדות (המבטיחות תשואה סבירה ומובטחת) וכל הכספים יושקעו בשוק ההון.
* ההפקדות עצמן אינן מקנות הטבת מס (בניגוד להפרשות לביטוח פנסיוני).

מסלולי חיסכון חלופיים בשוק ההון הם תיק השקעות עצמאי (בניהול החוסך עצמו) או תיק השקעות בניהול בית השקעות. במסלולים אלה לא ניתנת הטבת המס במשיכה כקצבה.

## השוואה
דמי ניהול בקופת גמל להשקעה עומדים לרוב על 0.5-0.7 אחוז בשנה, וכך גם במרבית קופות הגמל האחרות, המספקות שירות ניהול השקעות, וגובות על כך דמי ניהול. לעומת זאת חשבונות מסחר עצמאיים, שבהם על החוסך לנהל את השקעותיו בעצמו, דמי הניהול יכולים להסתכם בכ-0.1% בשנה. מעבר לכך, ישנן קופות המחזיקות מחקי מדד מיצרנים ישראליים, המחויבים במיסוי דיבידנדים מלא, לעומת האפשרות להשקיע במחקי מדד איריים, המחויבים במיסוי מופחת על הדיבידנדים, דבר היכול להביא במקרים מסוימים לחיסכון של כ-0.3% בשנה.

בחשבון מסחר עצמאי, במקרה של פורשים מעל גיל 60, המיסוי על רווחי הון איננו בשיעור הקבוע של 25% אלא בהתאם למדרגת המס על ההכנסה האישית, ובמקרים בהם ההכנסה בפנסיה איננה גבוהה - שיעור המס שישולם יהיה נמוך יותר, כ-10% עד 14%, ולעיתים פחות, תלוי בנקודות הזיכוי האישיות, לרוב עדיין מדובר בשיעור מס גבוה מ-0%, שהוא השיעור במשיכה כקצבה מקופת גמל להשקעה.

מהסיבות הללו, יש טוענים שהשקעה בחשבון מסחר עצמאי ברכישה של קרנות מחקות מדדים תביא לתוצאות טובות יותר מהשקעה בקופת גמל להשקעה.

## ראו גם
* קופת גמל
* קופת גמל בניהול אישי
* הלוואות לחוסכים מהגופים המוסדיים

## קישורים חיצוניים
* 
* קופת גמל להשקעה, באתר "האוצר שלי"
* 

## הערות שוליים

קטגוריה:שוק ההון בישראל
מוסי מיימנה

**מוסי אלויסיאס מיימנה** (באפריקנס: **Mmusi Aloysias Maimane**; נולד ב-6 ביוני 1980) הוא מדינאי דרום אפריקאי, מנהיג מפלגת האופוזיציה בדרום אפריקה "הברית הדמוקרטית" (DA), מאז ה-10 במאי 2015, מכהן כמנהיג האופוזיציה באספה הלאומית של דרום אפריקה מאז ה-29 במאי 2014. כיהן בעבר כראש הברית הדמוקרטית במועצת העיר יוהנסבורג והיה גם הדובר הארצי של המפלגה. עלייתו להכרה לאומית החלה ב-2011, כאשר נבחר כמועמד הברית הדמוקרטית לראשות העיר יוהנסבורג בבחירות המוניציפליות בשנת 2011. בבחירות, מיימנה סייע להגדלת בסיס הבוחרים במידה ניכרת, אך לא נבחר לתפקיד ראש העיר. לאחר מכן שימש כמנהיג האופוזיציה במועצת העיר יוהנסבורג עד מאי 2014. בנוסף לקריירה הפוליטית שלו, הוא גם כומר ובכיר בכנסיית ליברטי המאוד שמרנית

## חייו המוקדמים וקריירה
### בשנים הראשונות, חינוך ומשפחה
מיימנה נולד ב-6 ביוני 1980 בבית החולים לראטונג שבקרוגרסדורפ. אמו אתל גידלה אותו לבדה בקופימוואבה שבכף המזרחי, קסוסה ומוצאה משבט סידלויי. אביו, סיימון מיימנה, נולד בסווטו, והוא ממוצא שבט באפוקנג. הוריו נפגשו בשנת 1977, הם נישאו ב-1980 בדובסונוויל, סווטו.

מיימנה גדל בוואקום ולמד בבית הספר תיכון עד 1997. הוא סיים את לימודיו האקדמיים באוניברסיטה של דרום אפריקה (בפסיכולוגיה) ולמד גם באוניברסיטת ויטווטרסראנד (תואר במנהל ציבורי), אוניברסיטת בנגור, ויילס (תואר בתאולוגיה).

### הקריירה הפוליטית
בשנת 2010 מיימנה הורץ כמועמד למועצת העיר יוהנסבורג מטעם הברית הדמוקרטית לבחירות לראשות העיר של יוהנסבורג. בבחירות עצמן התנועה השיגה 34.6% מהקולות עם 752,304 קולות. בעוד מועמד אחר נבחר לראשות העיר מיימנה הפך לראש האופוזיציה בעיר. במועצה, מיימנה שימש בוועדת הכספים, ובוועדת ממשל שאורגנה ביוזמתו האישית.

מאוחר יותר הוא נבחר בתור הדובר הארצי של הברית הדמוקרטית בשנת 2011.

ב-2012 הקונגרס הפדרלי של המפלגה בחר בו כסגן ליושב ראש הפדרלי של הברית הדמוקרטית.

מיימנה הורץ גם כמועמד לראשות מחוז חאוטנג ב-2013 וב-2014.

ב-18 באפריל 2015, בקונגרס הכף המערבי מיימנה הודיע כי הוא ירוץ לתפקיד המנהיג הפדרלי של הברית הדמוקרטית בבחירות הפנימיות במפלגה במאי 2015 והוא נבחר לבסוף ברוב קולות ב-10 במאי 2015, עם תמיכה של כמעט 90% מהמצביעים.

## חייו האישיים
מיימנה נשוי לנטלי מיימנה, לבנה דרום אפריקאית, מאז 2005. יש להם שני ילדים.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים דרום אפריקאים
קטגוריה:דרום אפריקאים שנולדו ב-1980
קטגוריה:בוגרי אוניברסיטת ויטווטרסראנד
הברית הדמוקרטית (דרום אפריקה)

**הברית הדמוקרטית** (Democratic Alliance, בראשי תיבות **DA**) היא מפלגת מרכז ליברלית בדרום אפריקה החברה בקואליציה בהנהגת הקונגרס הלאומי האפריקני.

מנהיג המפלגה הנוכחי הוא ג'ון סטינהויזן, שהוכרז כמנהיג החדש ב-1 בנובמבר 2020 לאחר הקונגרס הפדרלי של המפלגה. קודם לכן, שימש כמנהיג הזמני של המפלגה מנובמבר 2019 עד נובמבר 2020 לאחר התפטרותו של מוסי מיימנה באוקטובר 2019.

המפלגה היא מפלגת מרכז, אף שיש שמייחסים לה השתייכות למחנה המרכז-שמאל או מרכז-ימין. המפלגה חברה בארגון האינטרנציונל הליברלי ורשת אפריקה הליברלית.

המפלגה יונקת את שורשיה מהמפלגה הפרוגרסיבית שהוקמה ב-1959 והייתה למפלגה המתנגדת לאפרטהייד. המפלגה אימצה את השם הנוכחי ב-24 ביוני 2000.

מרכז הכובד הפוליטי של המפלגה הוא בכף המערבי, אחד מתשעת המחוזות של דרום אפריקה וזו המפלגה היחידה שהצליחה להגדיל את חלקה בהצבעה בכל הבחירות הלאומיות מאז 1994. זו המפלגה הכי רב-גזעית בדרום אפריקה, שואבת תמיכה בעיקר מדוברי אפריקאנס ואנגלית (80%+) וממצביעים מעל גיל 35 (65%+).

לאחר הבחירות הכלליות ב-2024, הברית הדמוקרטית (DA) הצטרפה לקואליציה רחבה עם ה-ANC ומספר מפלגות נוספות, במסגרת ממשלת אחדות לאומית. ה-DA גם שולטת במספר ערים מטרופוליניות גדולות ומנהלת את מחוז הכף המערבי, אחד מתשעת המחוזות של דרום אפריקה, מאז הבחירות הכלליות ב-2009.

## ראו גם
* ליברליזם
* דמוקרטיה ליברלית

## קישורים חיצוניים

* 

* 

## הערות שוליים

קטגוריה:דרום אפריקה: מפלגות
קטגוריה:מפלגות שהוקמו ב-2000
איסאייס פלסי

**איסאייס פלסי** (בספרדית: **Isaías Pleci**; 27 באוקטובר 1907 בואנוס איירס – 27 בדצמבר 1979 בואנוס איירס) היה שחמטאי יהודי-ארגנטינאי

פלסי השתתף פעמים רבות באליפות ארגנטינה בשחמט. ב-1929 וב-1930 איסאייס פלסי זכה באליפות. בשנת 1928, 1932 ו-1935 הוא זכה במקום השני.

במהלך הקריירה הוא השתתף בתחרויות בעיקר בדרום אמריקה. בשנת 1935 איסאייס פלסי היה סגן-אלוף דרום אמריקה, ובשנת 1936 זכה באליפות.

לאחר שנות ה-40 של המאה ה-20 השתתף בתחרויות בודדות.

בשנת 1965 הוענקה לו דרגת אמן בינלאומי.

## איסאייס פלסי במשחקי [[אולימפיאדת השחמט]]
בין השנים 1935 ל-1939 השתתף איסאייס פלסי ב-3 אולימפיאדות שחמט:

## קישורים חיצוניים

## הערות שוליים

קטגוריה:אמנים בין-לאומיים
קטגוריה:שחמטאים יהודים ארגנטינאים
קטגוריה:אלופי ארגנטינה בשחמט
קטגוריה:ארגנטינאים שנולדו ב-1907
קטגוריה:ארגנטינאים שנפטרו ב-1979
ים אמונדסן

[ממוזער|250px|[קרחון ימי ארקטי בים אמונדסן]]
**ים אמונדסן** הוא ים שולי של האוקיינוס הדרומי הנמצא מערבית לאנטארקטיקה, לחופי ארץ מרי בירד. כף פלאיינג פיש שבאי ת'רסטון הוא הגבול בין ים אמונדסן לים בלינגסהאוזן הסמוך לו מצפון. מדרום לים אמונדסן שוכן ים רוס.

המשלחת הנורווגית של השנים 1928–1929 תחת הקפטן נילס לארסן החליטה לקרוא לים זה על שם מגלה הארצות הנורווגי רואלד אמונדסן, שהיה מגלה הארצות הראשון שהגיע לקוטב הדרומי.

מפרץ פיין איילנד ומפרץ ראסל חוצצים בין ים אמודסן ויבשת אנטארקטיקה.

## קישורים חיצוניים


* Airborne Geophysical Survey of the Amundsen Embayment
* Subglacial Topography of the Amundsen Sea Embayment
* Thinning Antarctic ice needs improved monitoring to reduce uncertainty over sea-level rise, University of Texas at Austin, March 28, 2007


## הערות שוליים

אמונדסן
אמונדסן